
Parlamentul  României

Camera  Deputaţilor

Comisia pentru industrii si servicii




                Bucureşti, 23.11.2006 









                    Nr.23/95/2006

AVIZ

asupra proiectului de Lege privind aprobarea Ordonanţei de urgenţă a Guvernului nr.61/2006 pentru modificarea şi completarea Ordonanţei de urgenţă a Guvernului nr.78/2000 privind regimul deşeurilor



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege privind aprobarea Ordonanţei de urgenţă a Guvernului nr.61/2006 pentru modificarea si completarea Ordonanţei de urgenţă a Guvernului nr.78/2000 privind regimul deşeurilor, transmis cu adresa nr.P.L.x 816 din 8 noiembrie 2006 şi înregistrat la comisie sub nr. 23/251/09.11.2006.


Proiectul de lege a fost emis în vederea preluării în legislaţia naţională a Directivei 2006/12/CE privind deşeurile.



Consiliul Legislativ, prin adresa nr.1175/01.09.2006, a avizat favorabil proiectul de lege.



Proiectul de lege a fost adoptat de Senat în şedinţa din 1 noiembrie 2006.



Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 22 noiembrie 2006.



La lucrări au fost prezenţi 19 deputaţi din totalul de 22 de deputaţi membri ai comisiei.



În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu un amendament prezentat în anexă.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.

                     PREŞEDINTE,                                          SECRETAR,

                       Iulian Iancu 



      Aurelia Vasile
A M E N D A M E N T E    A D M I S E

	Nr.

crt.


	Text OUG nr.61/2006 pentru modificarea şi completarea O.U.G. nr.78/2000 privind regimul deşeurilor adoptat de Guvern


	Text adoptat de Senat
	Amendamente admise

Autor
	Motivaţia

	0
	1
	2
	3
	4

	1
	42. După articolul 58 se introduce următoarea menţiune:

“Prezenta ordonanţă de urgenţă transpune în legislaţia naţională Directiva Parlamentului şi Consiliului nr.2006/12/CE  privind deşeurile publicată în Jurnalul Oficial al Comunităţii Europene (JOCE) nr. L 114/9 din 27.04.2006”


	Nemodificat
	“Prezenta ordonanţă de urgenţă transpune în legislaţia naţională Directiva nr.75/442 privind deşeurile, publicată în Jurnalul Oficial al Comunităţii Europene (JOCE) nr.L 194/25.07.1975, Directiva nr.91/689 privind deşeurile periculoase, publicată în Jurnalul Oficial al Comunităţii Europene (JOCE) nr. L 377/31.12.1991 şi Directiva Parlamentului şi Consiliului nr.2006/12/CE  privind deşeurile publicată în Jurnalul Oficial al Comunităţii Europene (JOCE) nr. L 114/9 din 27.04.2006”

Comisia pentru industrii şi servicii
	România are obligaţia de a introduce în legislaţia naţională ce transpune aquis-ul comunitar o referire la actele comunitare transpuse de respectivele acte normative. OUG 78/2000 privind regimul deşeurilor nu a avut o referire la actele comunitare ce au fost transpuse prin respectiva ordonanţă de urgenţă deoarece această obligaţie a intrat în vigoare de curând.


                                            PREŞEDINTE,                                                            SECRETAR,

                                              Iulian Iancu 

